Δημήτριος Κυτέας

Ο **Δημήτριος Κυτέας** (Αθήνα, 21 Νοεμβρίου 1954), συνταξιούχος καθηγητής Φυσικής Αγωγής και εν ενεργεία εθνικός προπονητής, υπήρξε επί σειρά ετών πρωταθλητής Ελλάδος και Βαλκανίων στο άλμα επί κοντώ, με συμμετοχές στους Ολυμπιακούς Αγώνες του Μόντρεαλ ως αθλητής και στους Ολυμπιακούς Αγώνες του Λονδίνου και Ρίο ντε Τζανέιρο ως προπονητής, σε πανευρωπαϊκούς αγώνες και διεθνείς συναντήσεις. 

Είναι ο πρώτος έφηβος στα Βαλκάνια που πέρασε τα 5.00 μ. Το ατομικό του ρεκόρ είναι 5.32 μ. από το 1975. Το 1976 με τη συμμετοχή του στο Μόντρεαλ έγινε ολυμπιακός αθλητής. 

## Βιογραφία
Ο Κυτέας ασχολήθηκε από μικρή ηλικία με τον αθλητισμό. Σε ηλικία 14 ετών εγγράφηκε στα μητρώα του ΣΕΓΑΣ. Είναι πτυχιούχος Καθηγητής Φυσικής Αγωγής Ε.Α.Σ.Α. Αθηνών τεταρτοετούς φοιτήσεως (ισοτιμία Πτυχίου Τ.Ε.Φ.Α.Α. Αθηνών) με ειδικότητα «Κλασικός Αθλητισμός». Είναι  νυμφευμένος από το 1982 και έχει δύο παιδιά.

## Σταδιοδρομία
### Ως αθλητής στο άλμα επί κοντώ
Διετέλεσε αθλητής του Παναθηναϊκού Αθλητικού Ομίλου και ενεργό μέλος της Εθνικής Ομάδας Στίβου στο άλμα επί κοντώ από το 1970 έως το 1983. Είναι ο πρώτος έφηβος στα Βαλκάνια που πέρασε τα 6.00 μ. Το ατομικό του ρεκόρ είναι 6.50μ. από το 1975. Υπήρξε επί σειρά ετών πρωταθλητής Ελλάδος και Βαλκανίων στο Άλμα επί Κοντώ, με συμμετοχές στους Ολυμπιακούς Αγώνες του Μόντρεαλ, σε Πανευρωπαϊκούς Αγώνες και Διεθνείς Συναντήσεις. Οι διακρίσεις του είναι οι ακόλουθες:

* Πανελλήνιο Ρεκόρ Παίδων (5.12μ. - 1970)
* Πανελλήνιο και Βαλκανικό Ρεκόρ Εφήβων (4.92μ. - 1972)
* Πανελλήνιο και Βαλκανικό Ρεκόρ Εφήβων (5.00μ. - 1973)
* Τέσσερις (4) φορές Πρώτος Πανελληνιονίκης (1976, 1980, 1981, 1982)
* 1ος στους Πανευρωπαϊκούς Αγώνες Εφήβων (Ντούισμπουργκ - 1973)
* 1ος Βαλκανιονίκης Εφήβων (Βουκουρέστι - 1973)
* 1ος Βαλκανιονίκης Ανδρών (Βουκουρέστι - 1975)
* 1ος Βαλκανιονίκης Ανδρών (Γιουγκοσλαβία - 1976)
* 1ος στους Πανευρωπαϊκούς Αγώνες Ανδρών (Μόναχο - 1976)
* Συμμετοχή στους Ολυμπιακούς Αγώνες (Μόντρεαλ - 1976)
* 1ος στους Παγκόσμιους Φοιτητικούς Αγώνες (Τορίνο - 1978)
* 1ος Βαλκανιονίκης Ανδρών (Βουκουρέστι - 1982)
* 1ος Βαλκανιονίκης Ανδρών (΄Αγκυρα - 1977)
* 1ος Βαλκανιονίκης Ανδρών (Αθήνα - 1979)
* 1ος Βαλκανιονίκης Ανδρών (Σεράγιεβο - 1981) 
* 1ος Βαλκανιονίκης Ανδρών (Σμύρνη - 1983)

* Συμμετοχή σε 3 Πανεπιστημιάδες (Σόφια - 1977 /10ος ), (Μεξικό - 1979 /10ος ), (Βουκουρέστι - 1981 /9ος)
* Συμμετοχή σε Μεσογειακούς Αγώνες (Σπλιτ - 1979 /4ος), (Καζαμπλάνκα - 1983).

### Ως προπονητής στο άλμα επί κοντώ
Μέχρι και σήμερα είναι Ομοσπονδιακός Προπονητής στο αγώνισμα του Άλματος επί Κοντώ με πλούσιο και παραγωγικό έργο. Υπήρξε Προπονητής του Παναθηναϊκού Αθλητικού Ομίλου (Π.Α.Ο.), Πανελληνίου Γυμναστικού Συλλόγου (Π.Γ.Σ.) και συνεργάτης Προπονητής της Qatar Association of Athletics Federation. Οι αθλητές που έχει αναδείξει σε όλη την προπονητική του πορεία είναι οι: Κωνσταντίνος Φιλιππίδης, Νικόλαος Συντιχάκης, Κωνσταντίνος Τσαταλός, Ανδρέας Θεοχαράτος, Χρήστος Μιλάνος, Κωνσταντίνος Καραμουσαλής, Ανδρέας Σκολίδης, Σταύρος Τσίτουρας, Δημήτρης Καραγιάννης, Παναγιώτης Λάσκαρης, και πλήθος άλλων αθλητών και αθλητριών με διακρίσεις σε πανελλήνιο επίπεδο.

Ανεδειξε τον αθλητή Κωνσταντίνο Φιλιππίδη ο οποίος διακρίθηκε με: το Παγκόσμιο Πρωτάθλημα Κλειστού Στίβου στο Σόποτ Πολωνίας το 2014 (Χρυσό μετάλλιο), τη δεύτερη θέση στους Πανευρωπαϊκούς Αγώνες κλειστού στίβου στο Βελιγράδι το 2017 (Ασημένιο μετάλλιο), τη δεύτερη θέση στο Παγκόσμιο Φοιτητικό Πρωτάθλημα στη Σμύρνη το 2005 (Ασημένιο μετάλλιο) , την πρώτη θέση στους Μεσογειακούς Αγώνες στην Αλμερία το 2005 (Χρυσό μετάλλιο), καθώς και τις συμμετοχές του στους Ολυμπιακούς Αγώνες στο Λονδίνο το 2012 και στο Ρίο ντε Τζανέιρο το 2016 καταλαμβάνοντας την 6η θέση και στους δύο αγώνες, και στο Τόκυο το 2021 με επίδοση 5.50μ στους προκριματικούς αγώνες. 

### Καταδίκη για ρατσιστική συμπεριφορά
Στον Κυτέα επιβλήθηκε στις 29 Ιουλίου 2019 ποινή απαγόρευσης εισόδου στους αγωνιστικούς χώρους και συμμετοχής στις εκδηλώσεις της Ομοσπονδίας για ένα έτος, με αναστολή, για τις ρατσιστικές επιθέσεις σε βάρος  πρωταθλητή και μετέπειτα ολυμπιονίκη του επί κοντώ, Εμμανουήλ Καραλή. 

Ο Καραλής κατήγγειλε τον Κυτέα για ρατσιστική συμπεριφορά στην αρχή της καριέρας του, όταν προπονούνταν στο ΣΕΓΑΣ. Το 2017 έγινε η πρώτη καταγγελία, η οποία δεν εξετάστηκε από το ΣΕΓΑΣ. Η δεύτερη καταγγελία, το 2019, εξετάστηκε από τη διοίκηση Παναγόπουλου, η οποία απαγόρευσε στον Κυτέα την είσοδο στους αγωνιστικούς χώρους με τριετή αναστολή. Η καταδίκη υποστηρίχτηκε από αθλητές και αθλήτριες που επιβεβαίωσαν την ρατσιστική συμπεριφορά του Κυτέα. Η δικαστική επιτροπή αποφάσισε στη συνέχεια ποινή έξι μηνών, όμως το ΔΣ της ομοσπονδίας διπλασίασε την ποινή, την οποία όμως δεν εξέτισε ποτέ. Στο ενδιάμεσο, η ΕΦΙΠ εαποφάσισε να του στερήσει τη φίλαθλη ιδιότητα, για το ίδιο διάστημα, με αναστολή και πάλι. Ο Κυτέας έκανε προσφυγή την οποία το ΑΣΕΑΔ απέρριψε. Ο Κυτέας, λόγω της αναστολής στην ποινή, συνέχιζε να προπονεί και να παίρνει μισθό από την ομοσπονδία.

## Παραπομπές

## Εξωτερικοί σύνδεσμοι
* ΣΕΓΑΣ - Δημήτριος Κυτέας Ατομικό Ρεκόρ
* ΕΣΟΑ - Βιογραφικά του Δ.Σ. 
* https://www.flash.gr/dimitris-kyteas-karalis-poini-xadi-ston-omospondiako-proponiti-gia-tis-ratsistikes-epitheseis-790615?fbclid=IwZXh0bgNhZW0CMTEAAR1GSwmazBSS2SQapILu4ViyzpbBYcdIAbGGOOGVKvagi0eNV62JAI5DR_Y_aem_Afb1X2InQse-PWXZVthP583uI_arZG7nfySkZLefr_S3nQ0FoMeZ_wWc61MH

Κατηγορία:Έλληνες αθλητές του άλματος επί κοντώ
Κατηγορία:Αθλητές στίβου ΠΑΟ
Κατηγορία:Προπονητές στίβου ΠΑΟ
Κατηγορία:Προπονητές στίβου Πανελληνίου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Αθλητές του στίβου στους Μεσογειακούς Αγώνες 1979
Κατηγορία:Αθλητές του στίβου στους Μεσογειακούς Αγώνες 1983
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου